open-index/open-wikipedia-markdown huggingface dataset:
Asgard (Stargate)

**Asgardi** su izmišljeni likovi iz serije Stargate SG-1. Oni su napredna izvanzemaljska civilizacija. Predstavljeni su kao visoko razvijeni humanoidi, jedina rasa koja pokušava nastaviti zadaće drevnog saveza četiriju rasa (Noksi, Asgardi, Furlinzi i Drevni), a to je podučavanje i uvođenje drugih rasa u savez.

U seriji su predstavljeni kao popularni izvanzemaljci iz Roswella, što je potkrijepljeno objašnjenjem da su oni doista mnogo puta posjećivali Zemlju (i mnoge druge planete), sa ciljem proučavanja i zaštite civilizacija. Autori serije su dali naslutiti da su oni zapravo predstavljali drevna božanstva mnogih starih naroda, posebno germanskih.

## Historija
Asgardi potiču iz galaksije Ida, sa planeta Othala ili Hala. Prije 30 000 godina Asgardi su postojali kao humanoidna rasa i razmnožavali su se seksualnim putem. U sadašnje vrijeme razmnožavaju se kloniranjem što dovodi do njihovog izumiranja jer je svaki sljedeći klon lošiji od predhodnog. Po završenom kloniranju, svijest originalnog Asgarda se prebacuje u njegovog klona.

## Prvo pojavljivanje u seriji
Prvi put se Asgardi spominju u prvoj sezoni serije u epizodi *Thorov čekić*.

## Neprijatelji
Njihovi najveći neprijatelji su Replikatori, napredni umjetni organizmi čiji je jedini cilj replikacija, koja je ujedno i njihov jedini način razmnožavanja. Stvoreni su na jednom od svijetova unutar naše galaksije. Stvorio ih je android Reese kako bi joj služili kao igračke ali i kako bi je zaštitili. Pošto su ljudi sa njezinog planeta bili svjesni greške koju je prilikom stvaranja napravio njezin kreator, a i bojeći se replikatora, pokušali su je ubiti. Reese je replikatorima dala zapovijed da se repliciraju pod svaku cijenu. Ubrzo nakon toga replikatori su izmakli njenoj kontroli i ubili sve ljude na planeti. Oni konzumiraju napredne tehnologije i na taj se način razmnožavaju ujedno učeći iz tih tehnologija te postaju sve napredniji. O'Neill i njegov tim najveća su nada Asgarda u borbi s Replikatorima.

## Najpoznatiji Asgardi
* Thor - vrhovni zapovjednik Asgardske flote
* Aegir - zapovjednik Valhale
* Freyr - član asgardskog vrhovnog vijeća
* Loki - nestašni genetičar
* Kvasir - stručnjak za dilataciju vremena
* Heimdall - znanstvenik
* Hermiod - tehničar
Tolanci (Stargate)

**Tolanci** su izmišljena rasa iz znanstveno fantastične američke TV serije Stargate SG-1. Oni su jedna od najnaprednijih ljudskih rasa koje su pripadnici SG-1 tima sreli. Vrlo su tehnološki razvijeni i napredni. Njihova matična planeta je Tollan. Jedna su od rijetkih ljudskih rasa u galaksiji Mliječni put koja nije dovedena na drugi planet od strane Goa'ulda.

## Društveni poredak

Na vrhu društvene hijerarhijske ljestvice nalazi se *Curija*, sastavljena od visoko rangiranih Tolanaca. Međutim iako predstavlja vrhovno vijeće, ona nema neograničene ovlasti. Sve odluke i rasprave o njima su transparentne prema tolanskom zakonu. Jedna od karakteristika njihovog društva je zakon koji se ni pod kojim okolnostima ne može mijenjati, a to je da je strogo zabranjeno dijeliti tehnologiju sa manje naprednim civilizacijama. Ova odluka o politici izolacionizma posljedica je lošeg iskustva iz prošlosti. Tolanci su podijelili svoju tehnologiju sa manje naprednom civilizacijom Serita, koji su tu tehnologiju iskoristili za rat. Uništenje njihove planete je dovelo do toga da je prvobitni Tollan promjenio svoju orbitalnu putanju i time postao nepogodan za život. To je prisililo Tolance da evakuiraju svoj narod na drugi planet. Tim koji je zaostao na planeti bio je zadužen uništiti Zvjezdana vrata da bi onemogućio bilo čiji dolazak na planet.

## Prvo pojavljivanje u seriji

Prvo pojavljivanje u seriji bilo je u epizodi *Enigma* u prvoj sezoni. Nakon toga pojavili su se i u epizodi *2000*.
Latinka Perović

**Latinka Perović** (Kragujevac, 4. oktobra 1933. - Beograd, 12. decembra 2022.) bila je jugoslovenska i srpska istoričarka i političarka. Sa samo 27 godina bila je predsednica Antifašističkog fronta žena Srbije (AFŽ). Obavljala je dužnost sekretara Saveza komunista Srbije od 1968. do 1972. Smatrali su je najuticajnijom ženom u zemlji u to vreme i jedinom koja svoju poziciju nije dobila udajom za moćnijeg muškarca, već zahvaljujući svojoj inteligenciji, sposobnosti i ambicijama.

Za vreme njenog mandata, vođen je sudski proces protiv profesora Mihaila Đurića zbog kritike ustavnih amandmana iz 1971. i konstatacije da oni vode SFRJ ka raspadu.

God. 1972. Josip Broz Tito smenjuje je sa pozicije sekretara iz straha da su njena uverenja previše liberalna. Nikada se nakon toga više nije vratila u politiku. Posvetila se istorijskom istraživanju i postala poznata kao prominentna stručnjakinja za srpsku istoriju 19. veka, kao i srpsku savremenu istoriju.

Od 1976. do 1998. radila je na Institutu za noviju istoriju Srbije. U svojim tekstovima i studijama o savremenoj Srbiji, često naglašava da Srbija ima potrebu za političarom koji će javno preuzeti odgovornost za zlodela počinjena u ratovima u bivšoj Jugoslaviji kako bi se pomoglo pomirenje sa susednim državama i sprečilo ponavljanje slične tragedije.

Kako je osnivačica modernog liberalizma u Srbiji, neki tvrde da je Perović bila politički guru Čedomira Jovanovića, predsednika Liberalno-demokratske partije (LDP) Srbije. Od 1993. Latinka Perović radi kao glavna i odgovorna urednica magazina *Tokovi istorije*. Istoričarka Latinka Perović se ponekad naziva »majkom druge Srbije«. Retko se pojavljuje u javnosti i retko daje intervjue. Jedan od njih je bio u novosadskom listu *Magyar Szo* u jesen 2012. u kome je iznela stav da je Srbija »prokockala priliku«, te da »Srbima zbog toga preti nestanak«.

## Dela
* *Zatvaranje kruga* (Sarajevo 1991) 
* *Politička elita i modernizacija u prvoj deceniji nezavisnosti srpske države* 
* *Srbija u modernizaciskim procesima* (Beograd, 1994)

## Reference

## Vanjske veze

* Latinka Perović, ''O istoriografiji i istoriji levice u Srbiji''
* ''"Srbi moraju prestati sa kulturom ubijanja"'', intervju za BH dane 
* ''"Nema sumnje: U Bosni je izvršen genocid"'', intervju za BH dane 
* ''"Sukob palanačkog i modernog duha"'', intervju za RFE/RL
* Intervju: Latinka Perović: ''Srbija i dalje ne zna gde su njene granice''
Bitka kod Ninive

**Bitka kod Ninive** se odigrala u sjevernoj Mezopotamiji 12. decembra 627. između bizantskih snaga pod carem Heraklijem na jednoj, i sasanidskih (perzijskih) snaga na drugoj strani. Predstavljala je posljednji značajniji okršaj velikog bizantsko-perzijskog rata, odnosno bizantsko-perzijskih ratova uopće. Do nje je došlo kada je perzijska vojska pod generalom Rhazhadhom pokušala zaustaviti Heraklijevu vojsku u njenom pohodu na perzijsku prijestolnicu Ktesifon. Heraklijeva vojska je, zahvaljujući turskim kontingentima, imala brojčanu nadmoć i ostvarila pobjedu, pri čemu je Rhazhadh poginuo, prema nekim navodima u unaprijed dogovorenom dvoboju sa Heraklijem. Iako Heraklije nije mogao odmah zauzeti Ktesifon, Perzijance, iscrpljene nakon višedecenijskog rata, je poraz toliko demoralizirao da se njihova vojska pobunila, svrgnula kralja Hozroja II i na prijestolje postavilo Kavada II koji je brzo pristao na Heraklijeve mirovne uvjete.

## Izvori

## Literatura
*
Tok'ra

**Tok'ra** su izmišljeni likovi iz američke serije SG-1. Oni predstavljaju najveće neprijatelje Goa'ulda. U prijevodu sa goa'uldskog jezika *Tok Ra* znači protiv "Ra". Cilj im je uništiti Sistemske Lordove i promijeniti običaje carstva.

## Nastanak

Prije dvije tisuće godina goa'uldska kraljica Egeria je otkrila pravu narav svoje vrste te se odlučila okrenuti protiv pravila Raa i Sistemskih Lordova. Svi njezini potomci su genetski promijenjeni da slijede njezine ideale. Za razliku od Goa'ulda koji nasilno uzimaju ljude za sluge, Tok'ra i ljudi imaju istinski simbiontski odnos. Naime, ljudi se dobrovoljno javljaju za sluge. Za uzvrat dobivaju dva puta duži životni vijek jer simbiont ima moć iscjeljivanja kao i svo znanje koje simbiont posjeduje. Simbiont inače ima genetičko pamćenje, tako da se svo Goa'uldsko znanje prenosi na simbionta odmah po rođenju. Tok'ra simbiont i njegov sluga pored tijela dijele i osjećanja i sjećanja. Pošto je kraljica koja je rodila Tok're mrtva, a i zbog činjenice da im je zbog njihovih pravila teško pronaći slugu, Tok're polako izumiru. Tok're su vođene od strane Tok'ra Velikog Vijeća.

## Način borbe

Goa'uldi ih preziru. Rade u tajnosti, u pravilu preko ubačenih prikrivenih operativaca u redove Sistemskih Lordova. Da bi održali tajnost primorani su se stalo sakrivati i mijenjati planete na kojima žive. Najčešće svoje odaje imaju ispod zemlje, a izgrađuju ih uz pomoć kristala koji imaju ubrzan rast. To je jedna od tehnologija koje Goa'uldi bezuspješno pokušavaju ukrasti, jer su kristalni tuneli takve prirode da je njihov rast brz i po potrebi se mogu urušiti sami u sebe ne ostavljajući tragove.
Bajram Curi

**Bajram Curi** (; Velika Kruša, Orahovac, 1862 — Dragobi, Albanija 29. mart 1925) je bio borac protiv vlasti Osmanskog carstva na teritoriji Kosovskog vilajeta, a kasnije vođa kačaka na teritoriji Kosova i Metohije i pobunjenik protiv kralja Zogua u Albaniji.

Početkom 1920-ih godina bio je "najtraženiji albanski odmetnik s jedne i druge strane granice".

## Biografija

Početkom dvadesetog veka Bajram Curi je bio jedan od boraca protiv vlasti Osmanskog carstva. Učestvovao je u pobunama stanovništva Albanaca protiv vlasti osmanskog carstva. Tokom Prvog svetskog rata organizovao je gerilske odrede koji su delovali u okviru organizacije poznate pod imenom kačaci. Kada je posle Prvog svetskog rata formirana Kraljevina Albanija Bajram Curi je bio ministar odbrane. Pošto njegovi stavovi po pitanju Kosova i Metohije nisu nailazili na razumevanje kralja Ahmeda Zogua on je naredio njegovo hapšenje. U martu 1922. godine Curi započinje pobunu protiv kralja Zogua.

Pokraj 1923. godine, na crnogorsko-albanskoj granici, pobratimio se, po starom običaju, s crnogorskim revolucionarom i "crvenim odmetnikom" Vukašinom Markovićem.

Opkoljen, da ga ne bi zarobili on izvršava samoubistvo 29. maja 1925.

## Nasleđe

Za vreme drugog svetskog rata u Jugoslaviji jedan partizanski bataljon na Kosovu se zvao "Bajram Curi".

Mesto na kojem je bio opkoljen i na kojem je izvršio samoubistvo (u to vreme Dragobi) danas nosi njegovo ime.

## Izvori

## Povezano
* Albanski narodni preporod
* Kosovski komitet
* Kačaci
Vladimir Rubčić

**Vladimir Rubčić**, (zvani *Rubac*) često krivo pisan kao *Rupčić* (Zagreb, 1944. - Zagreb, 19. august 2011.) bio je zagrebački rock pjevač, glumac i advokat.
## Biografija
*Vladimir Rubčić* je još 1961. kao gimnazijalac osnovao sastav Bijele strijele 
zajedno s Ignacom Pavkovićem, Zlatkom Tretinjakom, Ivicom Banfićem, Željkom Ilićem, Mariom Bracom Škrinjarićem, Rankom Bačićem i Milanom Mikijem Gelbom. Sa njima je nastupao po tadašnjim zagrebačkim plesnjacima i snimio prve rock ploče za Jugoton u bivšoj državi Jugoslaviji.*Rubčić* ne samo da je pjevao, već je kao dobar poznavaoc engleskog bio zadužen za prepjev. Sastav je napustio prije njegova raspada 1964. i pridružio se sastavu Mladi, koji su mu muzički više odgovarali, ali ni sa njima nije dugo nastupao zbog odlaska na Universität Heidelberg 1964. gdje je studirao pravo.

Nakon studija *Rubčić* se potpuno posvetio advokaturi i postao cijenjeni pravni ekspert i ovlašteni sudski tumač za njemački jezik.

U svijet zabave i umjetnosti, vratio se 1978. kad se kao glumac pridružio kazališnoj družini KPGT u njihovoj kultnoj predstavi Oslobođenje Skoplja, Dušana Jovanovića. Nakon tog se počeo pojavljivati kao filmski glumac (istina u manjim rolama), od prvog U raljama života, iz 1984., do posljednjeg Majstori mraka iz 1990.
Nakon tog se Rubčić više nije pojavljivao na estradi, već se potpuno posvetio svojoj advokatskoj kancelariji i pravu. Umro je od raka, nakon bezuspješnih pokušaja liječenja.

## Diskografija

### Zajedno s [[Bijele strijele|Bijelim strijelama]] za [[Jugoton]]
* *Svi trče oko sue* (Run around Sue), Rastanak , Strijele (Wanderer) EP Jugoton (1963.) 
* *Platno, boje, kist i twist* (sa 4M), *Ti si moje proljeće* , (1963.) 
* *Divan krajolik* (Wonderful land), Ne trči (Walk, don't run), (1963.) 
* *Prilika za ljubav* (Take a Chance on Love), Madison, Doviđenja (So long baby), Lađica (Lodka) EP (1963.) 
* *Mrzim taj dan* (Unchain my Heart), Ritam i želje, (1963.)
* *Oprosti što sam opet tu* (Please Please Me), Voli me (Love me do), Ljubav nas čeka (I want to hold your hand), Zbog nje (From Me To You), EPY-33811964.

## Filmografija
* *U raljama života*, 1984.
* *Od petka do petka*, 1985.
* *Đavolji raj*, 1989.
* *Majstori mraka* (TV film), 1990.

## Napomene

## Povezano
* Bijele strijele

## Vanjske veze
* Bijele strijele - Zbog nje ("From me to you") , na portalu youtube.com
* Ti si moje proljece - Bijele strijele, na portalu youtube.com
* Vladimir Rubčić: Alternativni načini rješavanja sporova-medijacija, na portalu Hrvatske odvjetničke komore
Demokratska partija Japana

je politička stranka u Japanu osnovana godine 1998. spajanjem nekoliko tadašnjih opozicijskih stranki. Po ideološkoj platformi pripada socijalnom liberalizmu, a u japanskom političkom spektru se smješta u lijevi centar. Nakon izbora 2009. godine DPJ je stekla većinu u Predstavničkom domu, porazivši dotada dominantnu Liberalnu demokratsku partiju (LDP), te tako postala vladajuća stranka.

## Reference

## Literatura
* Japan after Kan: Implications for the DPJ’s Political Future, Q&A with Richard J. Samuels (MIT) August 2011
* Daniel Sneider, The New Asianism: Japanese Foreign Policy under the Democratic Party of Japan (*Asia Policy*, July 2011)
* Leif-Eric Easley, Tetsuo Kotani and Aki Mori, Electing a New Japanese Security Policy? Examining Foreign Policy Visions within the Democratic Party of Japan (*Asia Policy*, August 2009)

## Vanjske veze

* Democratic Party of Japan 
* Demokratska partija Japana
Yoshihiko Noda

, japanski političar koji je tokom 2011. i 2012. godine obnašao dužnost 95. premijera Japana. Funkciju premijera osvojio je nakon što je u drugom krugu izbora pobijedio Banri Kaiedu za predsjednika svoje stranke. Car Akihito ga je službeno imenovao premijerom 2. rujna 2011. godine. 

Nakon teškog poraza DPJ-a na općim izborima u prosincu 2012., Noda je priznao poraz i odstupio s čelništva stranke. Na mjestu premijera, naslijedio ga je Shinzō Abe, kojemu je to drugi mandat. 

## Reference

* 

## Vanjske veze

*  na japanskom

|-

|-

|-

|-

|-

|-

|-
Islamizacija

**Islamizacija** je proces dobrovoljnog primanja islamske vjere, kulturne tradicije i životnih vrijednosti.

Islamizacija, kao društveni proces preobraćenja na islam je započela u 7. stoljeću na Bliskom Istoku, a nakon toga se proširila velikim dijelom Afrike i Azije te manjim dijelom Evrope. Islamizaciju su započeli Arapi, a nastavili su je brojni drugi narodi koji su prešli na islam uključujući i Osmanlije (Turke) koji su islamizaciju provodili na Balkanu.

## Veze
* Islamofobija 
* Pokrštavanje
Brahmasphutasiddhanta

***Brāhmasphuṭasiddhānta*** ("Ispravno ustanovljeni nauk Brahme") je matematička knjiga koju je 628. napisao znameniti indijski matematičar Brahmagupta. Poznata je po tome što sadrži neke za svoje vrijeme prilično napredne matematičke ideje, kao što je uloga broja nula, pravila za korištenje pozitivnih i negativnih brojeva, metode za izračunavanje kvadratnih korijena, metode za rješavanje linearnih i kvadratnih jednadžbi, zbrajanje nizova te Brahmaguptin teorem. Zanimljivo je da je tekst napisan u stihu.

## Vanjske veze
* [Tekst nekih poglavlja'''Brahma Sphuta Siddhanta''' na [devanagari]ku ] 
* Text of some chapters of '''Brahma Sphuta Siddhanta''' in Unicode Roman  at GRETIL
*
Noksi (Stargate)

**Noksi** (eng. **Nox**) su izmišljena vrsta iz američke znanstveno fantastične serije Stargate SG-1. Oni su jedna od četiri rase drevnog saveza. Unatoč izgledu jedna su od najnaprednijih civilizacija u galaksiji pored Asgarda i Drevnih. Veoma su miroljubivi i žive u skladu sa prirodom. Posjeduju različite moći kao što je sposobnost iscjelijenja ili oživljavanja kao i sposobnost da ljude i stvari učine nevidljivima. Iako posjeduju naprednu tehnologiju i brodove nikada ne koriste nasilje. Imaju sposobnost jako brzog učenja i svladavanja novih znanja.
Anastasije Persijski

**Sveti Anastasije od Persije** (? - 22. januar 628), rođen pod imenom **Magundat**, je bio kršćanski svetac i mučenik. Rodio se u Perziji u kasti maga i pripadao zoroastričkoj religiji. Za vrijeme velikog bizantsko-perzijskog rata je služio u perzijskoj vojsci koja je godine 614. zauzela Jeruzalem i tada zaplijenila brojne kršćanske relikvije uključujući Istinski križ. Dodir sa kršćanskim relikvijama je natjerao da preispita svoju vjeru; sa zoroastrizma se preobratio na kršćanstvo, napustio vojsku i postao redovnik u Jeruzalemu, promijenivši ime u Anastasije. Nakon sedam godina monaštva je odlučio svoje zemljake preobratiti sa zoroastrizma na kršćanstvo. Zbog toga je uhapšen, mučen i konačno doveden u dolinu Eufrata, gdje mu je kralj Hozroje obećao najveća blaga i počasti ako se odrekne kršćanstva i vrati zoroastričkoj vjeri. Kada je to odbio, zajedno sa sedamdeset sljedbenika je zadavljen i odrezana mu je glava. Njegovo truplo je bačeno psima, ali ga oni nisu dirali. Umjesto toga je postalo relikvija koja je vraćena u Palestinu, potom Konstantinopol i, na kraju, Rim.

## Vanjske veze
* Saint Anastasius  in the Catholic Forum
* Saint Anastasiοs (Perses) from an Orthodox website
Babai Veliki

**Babai Veliki** (cca. 551 - 628) je bio nestorijanski teolog, crkveni naučitelj i neslužbeni vođa Asirske crkve Istoka. Rodio se u Beth Zabdaiju, mjestu u današnjoj istočnoj Turskoj koje je tada pripadalo Sasanidskom (Perzijskom) Carstvu. Roditelji su mu bili imućni, te su ga prvo školovali u perzijskim školama; potom je otišao u znamenitu kršćansku školu u Nisibisu. Kada je njegov učitelj Abraham Veliki od Kaškara osnovao nestorijanski manastir na planini Izla, Babai mu se prvo priključio, a potom 604. postao njegov predstojnik. Tamo je predvodio reformski pokret koji je nastojao uvesti striktni celibat među nestorijanskim monasima te očistiti nestorijansku doktrinu od Origenovih natruha na kojima je inzistirao Henana od Adijabene. Babaijevo djelovanje je koincidiralo sa vladavinom perzijskog kralja Hozroja II, koji je, pogotovo u vrijeme velikih uspjeha perzijske vojske u ratu sa Bizantom odustao od tradicionalno blagonaklone politike prema nestorijanskim kršćanima, preferirajući halkedonce u novoosvojenim područjima. To se odrazilo i kroz Hozrojevu odluku da nakon smrti Mar Gregorija I odbije dozvoliti izbor novog patrijarha Crkve; u interregnumu koji je nastao, Babai, koji je uživao najveći ugled među nestorijancima, je služio kao *de facto* crkveni poglavar. Kada je 628. Hozroje umro, a njegovi nasljednici dozvolili izbor novog patrijarha, to je mjesto ponuđeno Babaiju, ali je on to odbio, i nedugo nakon toga umro.

Babai je napisao veliki broj teoloških djela, ali od kojih je očuvana samo *Knjiga o jedinstvu*, koja se temelji na radovima Teodora Mopsuestijskog, Diodora Tarskog, Jovana Hrizostoma i Efrema Sirina, te izlaže nestorijansku kristologiju.

## Literatura
* Babai Magnus, Liber de Unione, Corpus Scriptorum Christianorum Orientalium, tomi 79/80, syri 34/35, Louvain 1915. (The first figures correspond to the Syriac edition, the second to a Latin translation).
*
Liang Shidu

**Liang Shidu** (梁師都) (? - 3. jun 628) je bio kineski ustanički vođa iz doba kolapsa dinastije Sui. Bio je oficir u vojsci cara Yanga od Suija kada je 617. digao ustanak te osvojio teritoriju u današnjem sjevernom Shaanxiju i zapadnom dijelu Unutrašnje Mongolije, proglasivši se carem Lianga. Teritoriju je uspio održati uz pomoć Istočnih Tujuea, ali se na kraju morao suočiti sa novostvorenom dinastijom Tang, čiji su carevi Gaozu i Taizong prethodno eliminirali sve suparnike te se okrenuli Liang Shiduu kao jednom od posljednjih gospodara rata koji nije priznavao njihovu vlast. Godine 628. su Istočni Tujuei pogođeni građanskim ratom, te je Liang Shidu ostao bez podrške. Kada je car Taizong pokrenuo pohod protiv Lianga, njegov rođak Liang Luoren (梁洛仁) ga je ubio i predao se dinastiji Tang. Sa Liang Shiduovom smrću je dovršen proces ujedinjenja, odnosno konsolidacije Kine pod vlašću dinastije Tang.

## Reference
628.

__NOTOC__
Godina **628.** (**[[rimske brojke|DCXXVIII]]**) bila je prijestupna godina koja počinje u petak u julijanskom kalendaru. Oznaka 628. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* januar &ndash; Bizantsko-perzijski rat 602-628: Bizantski car Heraklije pustoši okolicu perzijske prijestolnice Ktesifon dok njegov saveznik, zapadnoturski kagan Tong Yabghu zauzima i pustoši današnji Tbilisi. 
* 23.2. &ndash; Bizantsko-perzijski rat 602-628: Perzijska vojska diže ustanak i svrgava kralja Hozroja II, postavivši na sasanidsko prijestolje njegovog sina Kavada II.
* Pipin od Landena postaje majordom Austrazije.
* Indijski matematičar Brahmagupta piše znameniti matematički priručnik Brahmasphutasiddhanta.


## Rođenja
* 21.7. - Car Gaozong od Tanga

## Smrti
* 22.1. &ndash; Sveti Anastazije Perzijanac
* februar &ndash; Hozroje II, kralj Perzije
* 3.6. - Liang Shidu, kineski ustanički vođa
* oktobar &ndash; Kavad II, kralj Perzije
* Babai Veliki, sirijski monah
* Carica Suiko od Japana
* Teodelinda, kraljica Langobarda
* Du Yan, kineski kancelar dinastije Tang
* Li Dashi, kineski službenik i historičar

## Reference
Du Yan

**Du Yan** (杜淹) (? - 628), kurtoazno ime **Zhili** (執禮), formalno **Vojvoda Xiang od Anjija** (安吉襄公), bio je kineski velikodostojnik u službi rane dinastije Tang, poznat kao jedan od prvih kancelara cara cara Taizonga. Bio je potomak službenika dinastije Sjeverni Zhou, a karijeru započeo za vrijeme dinastije Sui. Nakon kraćeg perioda nemilosti cara Wena, napredovao je za vrijeme njegovog sina cara Yanga te postao zamjenik carskog cenzora. Godine 618. ga je u Luoyangu zatekla vijest o smrti cara Yanga; nakon toga je stupio u službu gospodara rata Wang Shichonga. Kada su 621. trupe dinastije Tang zauzele Louyang, princ Li Shimin (budući car Taizong) je krenuo u likvidaciju Wangovih suradnika; Du Yan se našao na popisu za pogubljenje, ali ga je odatle, nakon dosta nećkanja, izbrisao Du Ruhui, nećak i bliski Li Shiminov savjetnik. Du Yan je potom ušao u upravu nove dinastije, a nešto kasnije i samog Li Shimina. Godine 624. je prognan od strane cara Gaozua pod optužbom za podstrekavanje suparništva Li Shimina i njegovog brata Li Jianchenga. Kada je Li Shimin 626. preuzeo prijestolje, Du Yan je vraćen iz progonstva. Ostatak života je proveo u Li Shiminovoj službi, a glavni suparnik mu je bio Zhangsun Wuji.

## Reference

* *[[Knjiga Tanga]]*, vol. 66.http://ef.cdpa.nsysu.edu.tw/ccw/02/tan08.htm 
* *[[Nova knjiga Tanga]]*, vol. 96.http://ef.cdpa.nsysu.edu.tw/ccw/02/ntan14.htm 
* *[[Zizhi Tongjian]]*, vols. 187, 191, 192, 193.
Kavad II

**Kavad II. (Široje)** (غباد *Ghobād* ɢoˈbɔːd}) je bio Veliki kralj Perzije iz dinastije Sasanida u godini 628.

Široje je bio sin Hozroja II. (590. – 628.) i njegove prve žene Marije za koju neki izvori kažu da je bila kći bizantskoga cara Maurikija što je međutim malo vjerojatno. Njegov otac je međutim pod utjecajem svoje druge žene Širinza svoga nasljednika htio odrediti Merdanšaha, sina kojeg je imao s njom. Nakon poraza Perzije u ratu protiv Bizanta Široje je početkom 628. svrgnuo oca i dao ga pogubiti u zatvoru te sam zavladao kao Kavad II. Nakon toga dao je ubiti svoga polubrata Merdanšaha i svu Širininu djecu te započeo mirovne pregovore s Bizantom. 

Kavad Široje umro je međutim već u rujnu iste godine. Bilo je glasina da ga je dala otrovati Širin. Perzija je nakon njegove smrti pala u unutranje nemire, donekle se stabilizirala u doba Jezdegerda III da bi ju zatim vrlo brzo osvojili Arapi. 

## Literatura
* Wilhelm Baum: *Schirin. Christin – Königin – Liebesmythos. Eine spätantike Frauengestalt – Historische Realität und literarische Wirkung.* Klagenfurt 2003
* John Martindale: *The Prosopography of the Later Roman Empire IIIa*. Cambridge 1992, str. 276. i.d.
Car Gaozong od Tanga

**Car Gaozong od Tanga** () (21. jul 628 – 27. decembar 683), osobno ime **Li Zhi** (李治), bio je treći car kineske dinastije Tang koji je vladao od 649. do 683 (stvarno tek do januara 665. kada je vlast de facto preuzela njegova druga supruga Carica Wu (kasnije poznata Wu Zetian)). Car Gaozong je bio sin prethodnog cara Taizonga i njegove supruge, carice Zhangsun.

Gaozong je naslijedio svog oca, koji se tradicionalno smatra jednim od najboljih vladara u historiji Kine, te je u prvim godinama i decenijama vladavine uspješno nastavio njegovu eskpanzionističku politiku, pri čemu su pod kinesku vlast došle države Baekje, Goguryeo u Koreji i Zapadni Tujue u Centralnoj Aziji. Tradicionalni historičari ga usprkos tome smatraju slabim vladarom, prvenstveno zbog nesklonosti bavljenju državnim poslovima koje je prepustio svojoj drugoj supruzi Wu Zetian, pogotovo nakon što ga je niz moždanih udara učinio nesposobnim. 670-ih su mnoge od osvojenih teritorija izgubljene u sukobu sa Tufanom, Sillom, Khitanom i Balhaeom, a osvojena područja Tujuea bila pogađana učestalim pobunama. Nakon njegove smrti Wu Zetian vladala kao regentica, da bi 690. formalno prigrabila carsku vlast, osnovavši vlastitu kratkotrajnu dinastiju Zhou. Sam car Gaozong je zajedno sa njom sahranjen u Qianling mauzoleju.

## Preci



## Napomene i reference

* *[[Knjiga Tanga]]*, vols. 4, 5.http://ef.cdpa.nsysu.edu.tw/ccw/02/tan01.htm 
* *[[Nova knjiga Tanga]]*, vol. 3.http://ef.cdpa.nsysu.edu.tw/ccw/02/ntan01.htm 
* *[[Zizhi Tongjian]]*, vols. 193, 194, 195, 197, 198, 199, 200, 201, 202, 203.
Goa'uld (Stargate)

**Goa'uldi** su izmišljeni likovi iz serije Zvjezdana vrata SG-1. Prikazani su kao parazitska bića čiji opstanak ovisi o uzimanju drugog bića za slugu. Goa'uldi potječu sa planeta koji je Zvjezdana vrata SG-1 označio kao P3X-888. Prije mnogo godina oni su bili primitivni zmijoliki oblik života sve dok u njihovu krv nije dospjela određena količina vanzemaljskog elementa *Naquadaha* i tada su postali svjesna bića. Oni su utjelovljenje čistog zla. Pokoravaju svijetove koristeći se sistemom Zvjezdanih vrata, predstavljajući se manje naprednim civilizacijama kao bogovi. 

## Nastanak
Prva vrsta koju su koristili za sluge su bili Unasi ali su vrlo brzo prešli na ljude, koje su odveli sa njihovog matičnog planeta Zemlje na druge planete kao radnike, jer je ljudsko tijelo najlakše za iscjeljenje. Mogu živjeti tisućama godina, zahvaljujući takozvanim sarkofazima koji imaju moć da iscjeljuju žive i mrtve vraćaju u život. Kako bi postali sposobni preuzeti slugu moraju sazrijeti. Nezreli Goa'uld koristi Jaffe, vrstu vrlo sličnu ljudima kao žive inkubatore. Također sazrijevaju u vodenim kontejnerima kroz koje teče stalna električna energija. Pored toga što služe kao inkubatori za nezrele simbionte Jaffe predstavljaju goa'uldsku najodaniju vojsku. Simbionte rađaju aseksualne majke, goa'uldske kraljice. Svaki novorođeni simbiont genetski naslijeđuje svo znanje svoje majke (osim ako ga majka ne želi prenijeti na potomka).

## Izgled
Simbionti se razlikuju po izgledu ovisno o stupnju razvoja. Mladi simbiont je bjeliji sa dva crna oka, a stariji i zreliji su sivo-zelenkasti. Većina njih ima četiri svijetla crvena oka i peraje koje im omogućavaju kretanje u vodenoj sredini. Kada uzimaju nekog za slugu stvaraju kanal sa stražnje strane vrata kroz koji ulaze i omotavaju se oko žrtvine produžene moždine te prodiru u mozak. Tako u roku nekoliko trenutaka potisnu svijest žrtve i preuzimaju kontrolu nad njezinim tijelom. 
Njihovo društvo je robovlasničkog karaktera. Na vrhu hijerarhijske ljestvice nalaze se Sistemski lordovi. Ispod njih su niži Goa'uldi koji teže položaju među sistemskim lordovima i na kraju idu robovi - pokoreni narodi koji služe Goa'uldima.
Ori (Stargate)

**Ori** su izmišljena vrsta iz američke TV serije Zvjezdana vrata SG-1. Oriji i Alterani (nekadašnji Drevni) su bili jedno društvo - ljudi na evolucijskom putu prema uzdignuću. Međutim, Oriji su postajali sve vatreniji u svojim vjerovanjima dok su Alterani u nedostatku boljeg objašnjenja vjerovali u znanost, zbog čega su ih Oriji pokušali istrijebiti.

Obje rase su se na kraju uzdigle, suočene sa uništenjem od strane rase po imenu Wraith i bolesti kojoj nisu mogli pronaći lijek. Oriji su prenijeli svoju vjeru zvanu Postanak idućoj evoluciji ljudi koje su stvorili.

## Nastanak
Središnje obećanje vjere, odnosni ono čemu se sljedbenici Postanka nadaju za uzvrat je uzdignuće koje im Oriji lažno obećavaju. Oni dobijaju moć koju su uzeli od onih koji ih štuju, odnosno postoji fizički prijenos energije Orijima koji se događa kroz vjeru ljudskih bića u njih.

Oriji se jačaju crpeći životnu silu onih koji su voljni predati im se ne znajući u što se upuštaju. Što više svijetova Priori (njihovi svećenici) preobrate, Oriji postaju sve moćniji. Tekst knjige postanka pisan je poput Biblije, dakle u pričama koje imaju vjersku pouku. Osnovni zakon Postanka je: Ili štujte Orije ili se suočite sa uništenjem.

## Orisi
Zbog stroge zabrane u miješanje sa rasama na nižoj ljestvici evolutivnog razvoja kojoj podliježu i Oriji, oni djeluju kroz Priore. Međutim, sa saznanjem o postojanju inteligentnih humanoida na planeti Zemlji u galaksiji Mliječni put, javlja se potreba za snažnim vođom koji će imati ljudski oblik, a posjedovati znanje Orija. Zato Oriji stvaraju Orisi, djevojčicu koja je po majci Vali čovjek, ali je u svojoj genetskoj strukturi dijelom Ori. Njena genetska struktura je izmjenjena, tako da je ona za svega nekoliko sati dostigla punu zrelost i povela orijske sljedbenike u rat protiv nevjernika.
Unasi (Stargate)

**Unasi** su izmišljena rasa iz američke TV serije Zvjezdana vrata SG-1 i predstavljaju primitivnu vrstu. Oni žive na nekoliko planeta, ali njihov matični planet je P3X-888, matični planet Goa'ulda. Unasi su prvi poslužili Goa'uldima kao sluge. Izuzetno su snažni i izdržljivi. Unas koji je zaposjednut Goa'uldom postaje gotovo neuništiv. Unasi sa planeta P3X-888 su se pod vodstvom Unasa po imenu *Chaka* sa kojim je Daniel uspio ostvariti komunikaciju oslobodili ropstva. 

## Pojavljivanje

Prvo pojavljivanje Unasa je bilo u epizodi *Torov čekić* u prvoj sezoni, a potom u epizodama *Demoni* u trećoj sezoni i *Neprijateljev rudnik* sedmoj sezoni.

## Društveno uređenje

Imaju primitivan plemenski hijerarhijski poredak koji se temelji na zakonu jačega. Predvodnik je mužjak koji mora dokazati svoju nadmoć nad ostalim članovima da bi mogao zauzeti vodeće mjesto u plemenu.
Dronovi

**Dronovi** ili **Kull ratnici** su izmišljena vrsta iz američke TV serije Zvjezdana vrata SG-1. Predstavljaju bića uzgojena da bi služila Goa'uldu Anubisu kao njegova osobna vojska. U njihovim tijelima su također ugrađeni simbionti. Međutim, za razliku od drugih simbionata koji posjeduju genetičko znanje, ovi simbionti su stvoreni bez njega. Goa'uldska kraljica koja ih liježe radi u dogovoru sa Anubisom i ostavlja simibionte praznih umova, zbog čega su oni vrlo pogodni za manipulaciju od strane Anubisa. Izuzetno su snažni i pokretljivi. Svaki Dron nosi zaštitno odijelo, koje je otporno na ljudsko i goa'uldsko oružje. Naime ono je stvoreno da odbija svu energiju udara. Jedini način da ih se ubije je uz pomoć oružja koje je stvoreno na osnovu znanja Drevnih.
Jaffa (Stargate)

**Jaffa** su izmišljeni likovi iz TV serije Zvjezdana vrata SG-1. Oni su ljudi koje su Goa'uldske kraljice stvorile da služe kao inkubatori nezrelim simbiontima. Jaffe su izvanredni ratnici sa vrlo naglašenim osjećajem za čast. Oni predstavljaju najodaniju Goa'uldsku vojsku. U njihovim trbusima se nalaze tobolci u kojima nose simbionte sve do njihovog potpunog sazrijevanja. Simbiont se u Jaffu ubacuje kada se približi pubertetu u ceremoniji koja se naziva *prim'tah*. Nakon što simbiont napusti Jaffu da bi preuzeo tijelo ljudskog sluge, Jaffa umire. Razlog za to je što su njihova tijela stvorena na taj način da simbiont predstavlja njihov imunološki sustav. Jaffe nemaju potrebu za spavanjem zahvaljujući simbiontu, ali ipak moraju obnoviti energiju. To čine uz pomoć duboke meditacije pod nazivom *Kel no'reem*. Jaffe kao i svi drugi pokoreni narodi vjeruju da su Goa'uldi bogovi. Svaki Jaffa ratnik na čelu ima istetoviran simbol Goa'ulda kojem služi.
Re'tu

**Re'tu** su izmišljena rasa u američkoj TV seriji Zvjezdana vrata SG-1. Oni su nehumanoidna rasa čije molekule postoje 180 stupnjeva izvan naše faze relanosti što im omogućava da budu nevidljivi za ljudsko oko. Vidljivi za ljudsko oko postaju samo kad se izlože djelovanju oružja pod imenom *TER*, osmišljenog od strane Goa'ulda koji ih žele istrijebiti. To dovodi do podjele u Re'tu redovima gdje dolazi do odvajanja na pacifistički nastrojenu vladu i ekstremističku skupinu pobunjenika koji se koriste samoubilačkim napadima kao metodom borbe i koji organizacijski djeluju kroz ćelije sastavljene od nekoliko članova. Obično oružje ih samo za kratko vrijeme uspori. Njihovo prisustvo uzrokuje bol u simbiontu što Jaffama i Goa'uldima omogućava da odrede njihovu blizinu.

## Pojavljivajne

Njihovo prvo pojavljivanje je u epizodi *Tužibabe* u drugoj sezoni kada militantna pobunjenička skupina Re'tua odlučuje da je jedini efektivan način borbe protiv Goa'uldske okupacije tako što će uništiti sve potencijalne vrste koje bi im u budućnosti mogle postati sluge, uključujući i ljude. Prošavši kroz Zvjezdana vrata infiltriraju se u SG-1. 

## Tehnologija

Re'tu tehnologija je veoma napredna. Oni posjeduju ručno oružje koje može napraviti rupe čak i na metalu.
Serakin

**Serrakini** su izmišljena vrsta iz znanstveno fantastične američke TV serije Stargate SG-1. Serrakini su tehnološki visoko napredna humanoidna rasa. Jedna su od rijetkih humanoidnih rasa u našoj galaksiji Mliječni put koja nije porobljena od strane Goa'ulda. Oni su pomogli ljudskoj rasi Hebridijcima da se oslobode Goa'ulda donijevši im naprednu tehnologiju i samim time su ih učinli jednom od najnaprednijih ljudskih civilizacija. Od tada, Serrakini i Hebridijci žive zajedno. 

## Prvo pojavljivanje u seriji

Prvi put se pojavljuju u epizodi *Napušten*, potom u *Svemirskoj utrci* te u dvije epizode u desetoj sezoni, kada njihov svijet biva osvojen od strane Orija.
Salish duhovi

**Salish duhovi** su izmišljeni likovi u znanstveno fantastičnoj američkoj TV seriji Zvjezdana vrata SG-1. Oni su izvanzemaljska rasa koja je pomogla Salish indijancima na planetu označenom kao PX4-887 da se oslobode Goa'ulda. Salish indijancima se oni pokazuju uzimajući obličje, ponašanje i zaštitnu ulogu božanskih životinja. Na taj način se uklapaju u religijski opis Salish bogova kako da bi mogli živjeti sa njima u harmoniji bez da utječu na njihovu prirodnu evoluciju. Pored toga što mogu poprimati različita obličja posjeduju sposobnost da ljude učine nevidljivima i to tako što ih dodirnu. 

## Prvo pojavljivanje u seriji

Pojavljuju se u epizodi *Duhovi* u drugoj sezoni. Ekipa SG-1 odlazi na planet označen kao PX4-887 gdje pronalazi trinij. Međutim, lokalno stanovništvo ima strogu i jasnu politiku po pitanju upotrebe trinija: od prirode se uzima samo ono što ona sama da ljudima. Svako kopanje ruda je zabranjeno. Unatoč upozorenjima da bogovi neće dozvoliti da se na silu uzme trinij, Pentagon naređuje daljnje kopanje ruda i pokuša prevariti jednog od Salish indijanaca kojeg su pozvali na pregovore. Tada na scenu stupaju Salish duhovi, odlučni da zaštite Salish indijance kao što su to radili i stoljećima prije toga - pod svaku cijenu.
Replikatori (Stargate)

**Replikatori** (eng. ***Replicators***) su napredni, umjetno stvoreni organizmi koji se razmnožavaju repliciranjem. Pojavljuju se u američkoj znanstveno fantastičnoj TV seriji Zvjezdana vrata SG-1. 

## Način razmnožavanja

Osnovni cilj replikatora je razmnožavanje pod svaku cijenu - naredba koju im je njihova kreatorica android Reese zadala prije nego su izmakli kontroli. Svi koji ih pokušaju zaustaviti u toj namjeni bivaju uništeni. Oni se razmnožavaju tako što konzumiraju naprednu tehnologiju i na taj način dobivaju reprodukcijski materijal, a ujedno i nova znanja. Replikatori su najveći neprijatelji Asgarda, napredne humanoidne rase. Napravljeni su u obliku velikih insekata, ali po potrebi ili želji mogu biti stvoreni i u drugom obliku. Djeluju u grupama međusobno razmjenjujući znanje i informacije, ali je način njihove razmjene informacija, kao i društveni ustroj generalno nepoznat. Pretpostavka je da koriste neku vrstu mreže na koju su svi priključeni.

## Borba protiv replikatora

Replikatore nije moguće zaustaviti Goa'uldskom ili sličnom tehnologijom koja koristi energiju kao osnovni način djelovanja. Takav tip energetskog pulsa može ih zaustaviti samo na trenutak, obično na manje od sekunde. Za razliku od njih, ljudska oružja pokazala su se kao puno efikasnija. Udari projektila uzrokuju raspad osnovnih elemenata od kojih su izgrađeni. Ipak, nakon razlaganja na elemente od kojih su građeni oni se mogu ponovo sastaviti. Najefikasniji način borbe protiv replikatora je oružje koje je Jack O'Neill konstruirao uz pomoć znanja Drevnih, napredne civilizacije koja više ne postoji u materijalnom obliku.
Jedinstvo (Stargate)

**Jedinstvo** su izmišljena bića iz znanstveno fantastične američke serije Zvjezdana vrata SG-1. Oni su inteligentna kristalna bića nastanjena na planetu označenom kao P3X-562, koji je prekriven sjajno žutim pješčanim dinama. Jedinstvo je bilo skoro uništeno od strane Goa'ulda. Kristali jedinstva su sposobni napraviti duplikat bilo kojeg živog bića koje dotaknu. 

## Prvo pojavljivanje
Prvi put se pojavljuju u epizodi *Mrtvi Lazar* u prvoj sezoni. Kada su članovi SG-1 tima stigli na njihov planet Jack O'Neill dotaknuo je jedan od kristala i pao u nesvijest, dok je njegov duplikat otišao na Zemlju. S obzirom da duplikat nije imao zle namjere sam O'Neill mu je pomogao da se vrati na Zemlju. Kristali ne mogu dugo preživjeti u zemaljskoj atmosferi i njenom magnetskom polju.
Vrsta sa PJ2-445

**Vrsta sa PJ2-445** su izmišljena rasa iz znanstveno fantastične američke TV serije Zvjezdana vrata SG-1. Oni su humanoidna bića sa planeta PJ2-445. Iako su naizgled isti kao ljudi, njihovi unutarnji organi imaju potuno drugačiji raspored. Tijela mažu supstancom bijele boje koja nakon određenog vremena postaje druga koža. Ne komuniciraju između sebe govorom već gestikulacijama. Jedina vrsta komunikacije je nešto slično pjevanju. Žive u istinskom simbiontskom odnosu sa biljkom koja također živi na planetu i koja proizvodi zvuk na određenoj frekvenciji koji je neophodan za njihov opstanak. Nastambe su im izuzetno primitivno izgrađene.

## Prvo pojavljivanje

Njihovo prvo pojavljivanje je u epizodi *Jedan pogrešan korak* u drugoj sezoni.
Londonac

**Londonac** je popularni naziv za "Hrvatski pravopis" Stjepana Babića, Božidara Finke i Milana Moguša objavljen 1971. godine, koji je politički zabranjen, ali u fototipskom izdanju pojavljuje se u Londonu.

## Historija
Suvremena pravopisna praksa, koja se primjenjuje i poučava u osnovnim i srednjim školama u Republici Hrvatskoj, utemeljena je na pravilima "Hrvatskoga pravopisa" Stjepana Babića, Božidara Finke i Milana Moguša iz 1996. godine. Riječ je o 4. izdanju toga priručnika, koji je pod istim naslovom tiskan 1971. godine. Do njegova objavljivanja 1971. godine vrijedila su pravopisna pravila "novosadskog" Pravopisa hrvatskosrpskog književnog jezika iz 1960. godine. U Predgovoru "Hrvatskom pravopisu" autori tumače kako dotadašnji pravopis "... nije mogao zadovoljiti ni svojim pravopisnim odredbama, ... a još manje svojim rječnikom". Stoga je, da bi se otklonio nesklad između pravopisne norme i pravopisne i jezične prakse, Matica hrvatska među članovima svoje Jezične komisije izabrala Pravopisnu komisiju. U njoj su bili Stjepan Babić, Dalibor Brozović, Željko Bujas, Božidar Finka, Ivo Frangeš, Ljudevit Jonke, Radoslav Katičić, Tomislav Ladan, Milan Moguš, Slavko Pavešić i Josip Silić.

Potom su Babić, Finka i Moguš izabrani za autore i povjerena im je izrada načela (općih i pojedinačnih) novoga pravopisa. Načela su zatim poslana Društvu književnika Hrvatske, Institutu za jezik JAZU, Katedri za suvremeni hrvatski književni jezik Filozofskog fakulteta u Zagrebu, Komisiji za udžbenike Zavoda za osnovno obrazovanje SRH i Komisiji za udžbenike Zavoda za stručno obrazovanje SRH. Sve su ustanove prihvatile načela, a autori su izradili rukopis.

Osnovom za izradu rukopisa poslužilo je deveto izdanje Boranićeva "Pravopisa hrvatskoga ili srpskoga jezika" iz 1947. godine. Zaključno, autori pišu: "*Nadamo se da je ovim pravopisom postavljena čvrsta osnovica hrvatske pravopisne norme, koja se u bitnome više neće mijenjati, što će svima nama kojima je [[Hrvatski jezik|hrvatski materinski jezik]] ili ga prihvaćamo kao svoj književni jezik omogućiti da odsad imamo ustaljen pravopis*".

Premda je tekst tiskan u rujnu 1971. godine, zbog političkih je razloga cijela naklada završila u tvornici papira, a samo je 600 primjeraka uvezano - bez "Predgovora", "Uvoda", "Kratica" i "Kazala" - te označeno sintagmom "samo za internu upotrebu". U cijelosti "Hrvatski pravopis" tiskan je tek 1990. godine, premda je u Londonu Nova Hrvatska izdala taj pravopis 1972. i 1984. godine, no sa svojom "Uvodnom riječi". Otuda potječe i njegov popularni naziv *Londonac*.

## Izvori
* Institut za hrvatski jezik i jezkoslovlje; Babić-Finka-Moguš, Hrvatski pravopis (Londonac)
Regina (ime)

**Regina** je žensko ime koje se koristi u mnogim zemljama kao što su skandinavske zemlje, Italija, Poljska, ali pre svega u Engleskoj i Nemačkoj (sa engleskog se pravilno transkribuje kao Redžajna). Potiče od latinske reči „reina“, što znači „kraljica“. Isto značenje ima i na hebrejskom, italijanskom i španskom.

## Istorijat
Prema jednom tumačenju, u hrišćanskom svetu ime postoji od davnina; u 2. veku to je ime svetice. Prema istom tumačenju, ovo ime postaje popularno u Engleskoj u srednjem veku i davalo se u čast devici Mariji, da bi ponovo postalo aktuelno u 19. veku. Prema drugom izvoru, ovo ime se pojavljuje u viktorijansko doba, verovatno zato što je kraljica Viktorija bila poznata kao *Viktorija Regina*.

## Imendan
Imendani se slave u nekoliko zemalja, najčešće 7. septembra:
 

## Popularnost
Ovo ime je uvek bilo među prvih sedamsto u periodu od 1990. do 2007. u SAD. U Kataloniji je od 1996. do 2002. bilo među prvih trista, ali je naredne bilo na 438. mestu. U Mađarskoj je od 2004. do 2007. bilo među prvih 50, a u Švedskoj je 1998. do 2002. uvek bilo među prvih 350. U južnoj Australiji je 1998. i 1999. bilo među prvih osamsto, a 2005. među prvih šeststo.

## Zanimljivost
U SAD postoje dva naseljena mesta koja nose ovo ime: u Kentakiju i u Novom Meksiku, a u Kanadi takođe postoji jedno mesto, koje je dobilo taj naziv u čast kraljice Viktorije.

## Literatura
Regina, Saskatchewan

**Redžajna** (, IPA: ) je administrativni centar i drugi po veličini grad kanadske provincije Saskačevan. Prema popisu stanovništva iz 2007. godine sam grad je imao 179.246 stanovnika a šira aglomeracija 194.971. Stanovništvo dva najveća grada provincije; Redžajne i Saskatoona, čine 40% stanovništva provincije.

## Historija
Redžajna je osnovana krajem 19. veka, tačnije 1882. godine i dobila je ime po kraljici Viktoriji (*Victoria Regina*), a ime je dala njena ćerka princeza Luiza, supruga tadašnjeg kraljičinog predstavnika *(Governor General)* u Kanadi, Markiza od Lorne.

Redžajna je prethodno bila centar Severozapadne teritorije, od koje su se kasnije otcepile sadašnje provincije Alberta i Saskačevan.

Redžajna je kulturni i trgovački centar Saskačevana, a takođe i američkih država, Severne Dakote i Montane. Poznata je po letnjem poljoprivrednom sajmu koji se tradicionalno održava od 1884. a koji od šezdesetih godina dvadesetog veka nosi naziv *Dani bizona*). Redžajna je poznata i po katedralama, rimokatoličkim crkvama i rumunskim pravoslavnim crkvama, po biskupiji Redžajne i aglikanskoj biskupiji.

## Geografija

Redžajna se nalazi na nadmorskoj visini od 557 metara i leži u regionu prerija sa vrlo malo tekuće vode. Velikim trudom prvih doseljenika od nekadašnje pustare napravljena je prava oaza i žitnica Kanade.

## Demografija
Po statističkim podacima u Redžajni u većini žive potomci evropskih kolonista, procentualno:
* Nemaca (32 %)
* Engleza (25 %)
* Ukrajinaca (12 %)
* Indijanaca (6 %)

## Vanjske veze

* Zvanični sajt Redžajne 
* CNDstyle.com Novosti, forum i slike 

## Povezano
* Eparhija kanadska

## Reference
629.

__NOTOC__
Godina **629.** (**[[rimske brojke|DCXXIX]]**) bila je redovna godina koja počinje u nedjelju u julijanskom kalendaru. Oznaka 629. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* 21.3. - Bizantski car Heraklije službeno ukida tradicionalne rimske titule *Caesar Augustus* i mijenja ih sa titulom basileus (grčka riječ za "kralja").
* Bitka kod Khaybara &ndash; Muslimani zauzimaju utvrđenu jevrejsku oazu, 150 kilometara od Medine.
* Arapska pjesnikinja Al-Khansa se nakon susreta sa prorokom Muhamedom preobraćuje na islam.
* 17.7. - Sporazum u Arabisosu između bizantskog cara Heraklija i pobunjenog perzijskog generala Šahrarabaza kojim je formalno okončan veliki bizantsko-perzijski rat: Sasanidska Perzija, u kojoj bjesni građanski rat, se odriče svih u ratu osvojenih područja - Sirije, Palestine i Egipta, kao i Kavkaza. 
* septembar &ndash; Bizantske trupe ulaze u Jeruzalem koji je za vrijeme prethodnog rata bio petnaest godina pod perzijskom okupacijom.
* Car Jomei dolazi na japansko prijestolje.
* Podignuto majansko vojno uporište Dos Pilas.
* Bitka kod Fid Eoina u kojoj je dalriadski kralj Connad Cerr poražen od kraljevstva Dál nAraidi na čelu sa Máelom Caíchom.
* Bitka kod Mu'taha u kojoj prvi muslimanski pohod izvan granica Arabije, odnosno pokušaj osvajanja zemlje istočno od rijeke Jordan završava neuspjehom, a koja označava početak bizantsko-arapskih ratova.
* kasna jesen - Franački kralj Dagobert I preuzima vlast nad svim kraljevstvima Franačke.
* kraj godine - Kineski car Taizong iz dinastija Tang pokreće veliki pohod protiv Istočnih Tujuea, gokturskog kanata. Kinesku vojsku vodi znameniti vojskovođa Li Jing.


## Rođenja

## Smrti
* Klotar II, kralj Franaka
* Connad Cerr, kralj Dál Riate
* Pei Ji, kineski kancelar dinastije Tang (r. 570)
* Kinana ibn al-Rabi, jevrejski vođa Khaybara, pogubljen po naređenju Muhameda.

## Reference
Dalaradija

**Dál nAraidi**, za koju se ponekad koristi latinizirano ime **Dalaradija**, je bila kraljevstvo naroda/plemena Cruthin na području današnje sjeveroistočne Irske, koje je postojalo u 1. milenijumu n.e. Sjedište mu se nalazilo na sjevernim obalama Lough Neagha u današnjoj Grofoviji Antrim Sjeverne Irske.

Najpoznatiji vladari tog kraljevstva su
* Áed Dub mac Suibni (umro cca. 588)
* Fiachnae mac Báetáin (umro cca. 626)
* Congal Cáech (poginuo u bitci kod Mag Ratha cca. 637)

## Povezano
* Ulaid
* Cruithne (narod)
* Kraljevi Dál nAraidija
* Uí Echach Arda
* Uí Echach Cobo

## Literatura
* Byrne, Francis John, *Irish Kings and High-Kings.* Batsford, London, 1973. 
* Duffy, Seán (ed.), *Atlas of Irish History.* Gill & Macmillan, Dublin, 2nd edn, 2000. 
* Ó Cróinín, Dáibhí, *Early Medieval Ireland: 400&ndash;1200.* Longman, London, 1995.